เรื่องร้องเรียน: คำตอบที่ได้รับคือ ประมาณเดือนกันยายน ถึงคาดว่าจะมีการแก้ไข ซึ่งมันปลายฤดูฝนแล้ว ผมต้องทนเจอปัญหา ต้องลุยน้ำท่วมทุกวัน จนถึงหมดฤดูฝนแบบนี้หรอ!!?   อย่างนี้ไม่ได้เรียกว่าแก้ปัญหานะครับ อย่างนี้เรียกว่า ดำเนินการล่าช้ามากกก เพราะปัญหาน้ำท่วมขังนานของซอยนี้ มีมาหลายปีแล้ว ควรรีบทำตั้งนานแล้ว จะมารออีกสองเดือนแบบนี้ ชาวบ้านก็แย่สิครับ!!? บริหารจัดการให้เป็นหน่อย   ฝากถึงผู้มีอำนาจที่มีส่วนรับผิดชอบด้วย ถ้าท่านต้องเดินลุยน้ำท่วมแทบทุกวัน ท่านจะรองบประมาณเพื่อแก้ไขปัญหาอีกสองเดือนมั้ย???  ชาวบ้านเค้าก็เป็นมนุษย์เหมือนท่านแหละ จ่ายภาษีเหมือนท่าน แต่สิ่งที่ได้รับ น่าจะต่างกันอย่างสิ้นเชิง 😡😤
การดำเนินการของเจ้าหน้าที่: สำนักงานเขตบางนาได้จัดเจ้าหน้าที่แก้ไขปัญหาน้ำท่วมขังมาอย่างต่อเนื่อง โดยได้ดำเนินการ เปิดการใช้งานเครื่องสูบน้ำอย่างเต็มกำลัง และประสานสำนักการระบายน้ำ เร่งระบายน้ำในคลองบางนาเพื่อพร่องน้ำในคลอง พร้อมจัดเจ้าหน้าที่ทำความสะอาดหน้าตะแกรง เพื่อเปิดทางระบายน้ำอย่างต่อเนื่อง รวมถึงจัดเจ้าหน้าที่คอยอำนวยความสะดวกด้านการจราจรและดูแลความปลอดภัยของประชาชนอย่างเต็มกำลัง  https://www.facebook.com/BangNaDistrictOffice/posts/pfbid026PSAd1XQDTx7V4SV2MCBRhLyCLWCgpefqX43VYwuVUgCVSgghkEPbg13dW9qYr8Ml
ความเห็นของผู้แจ้ง: ในซอยสรรพาวุธ 1 แยก 2 ยังจัดการน้ำท่วมขังหลังฝนตกหนัก ไม่ได้เลย มีเอาเครื่องสูบน้ำมาวาง แต่เปิดสูบน้ำเฉพาะตอนกลางวัน ตอนที่เจ้าหน้าที่มาทำงาน และก็ปิด พอฝนตกตอนกลางคืน ทำให้น้ำท่วมขังจนถึงช่วงเช้า ประชาชนก็ต้องเดินลุยน้ำท่วมออกมาทำงานเหมือนเดิม รวมถึงฝนตกตอนเย็นก็เดินลุยน้ำท่วมเข้าที่พัก ไม่ต่างอะไรกับตอนที่ไม่มีเครื่องสูบน้ำเลย แบบนี้จะมีเครื่องสูบน้ำไปวางไว้ทำไม  สรุป ยังไม่ได้มีการแก้ไขปัญหาน้ำท่วมขังในซอยสรรพาวุธ 1 แยก 2 แต่อย่างใด ถ้าแค่ซอยเล็กๆ ซอยเดียว ยังไม่มีปัญญาแก้ไข ผู้บริหารทั้งในส่วนของเขตบางนา และกทม. ควรพิจารณาการทำหน้าที่ของตัวเองได้แล้วนะครับ เงินเดือนก็มาจากภาษีของประชาชน ประชาชนไม่ได้ขออะไรมากมายเลย แค่ขอให้ไม่ต้องเดินลุยน้ำท่วมเองนะครับ  ไม่ได้ขอรถกระบะมาขับ ปัญหานี้เป็นมาหลายปี ไม่เคยได้รับงบประมาณแก้ไขเลย ไม่เข้าใจจริงๆ ว่าผู้บริหารจัดแจงงบไปทำอะไร นี่คือความเดือดร้อนขั้นแรกที่ควรได้รับงบประมาณการแก้ไขมานานแล้วนะครับ พิจารณาตัวเองกันด้วยนะครับ ถ้าทำไม่ได้ก็ให้คนที่พร้อมมาทำนะครับ
พื้นที่: แขวงบางนาใต้ เขตบางนา กรุงเทพมหานคร